Eesti Vabariigi haldus- ja asustusjaotuse klassifikaator

Eesti Vabariigi haldus- ja asutusjaotuse klassifikaator (EHAK) on ettenähtud kasutamiseks kõigis EV andmekogudes territoriaalse paiknevuse tähistamisel.

Klassifikaator hõlmab:

- maakonnad;

- omavalitsusüksused (vallad, linnad);

- linnaosad, Tallinna ja Kohtla-Järve erand;

- asustusüksused (linnad asutusüksusena, alevid, alevikud, külad).

### **I. KLASSIFIKAATORI STRUKTUUR**

EHAK koosneb identifitseerivast ja klassifitseerivast osast.

EHAKis on igale üksusele määratud identifitseeriv unikaalne neljakohaline numbriline kood, mis valitakse järgmistest arvuvahemikest alljärgnevalt:

|  |  |  |
| --- | --- | --- |
|  | 0001-0029 | reserv, |
|  | 0030-0089 | maakondadele, |
|  | 0090-0099 | reserv (eriterritooriumid, rakendustes), |
|  | 0100-0999 | valdadele, linnadele (haldusüksused), linnaosadele |
|  | 1000-9999 | linnadele (asustusüksused), alevitele, alevikele, küladele. |

**Klassifitseeriv osa** sisaldab iga üksuse jaoks kolme tunnust:

1) maakonna-kuuluvuse tunnus on kahekohaline numbriline kood, mis on saadud vastava maakonna koodist kahe vasakpoolse nulli ärajätmisega. Maakonna identifitseeriva koodi korral on klassifitseeriva osa maakonna-kuuluvuse tunnuse väärtuseks 00.

2) vallakuuluvuse tunnus on kolmekohaline numbriline kood, mis on saadud vastava valla koodist vasakpoolse nulli ärajätmisega. Maakonna, valla ja linna identifitseeriva koodi korral on klassifitseeriva osa vallakuuluvuse tunnuse väärtuseks 000.

3) Tüübi tunnus on ühekohaline:

0 - maakond

1 - vald

3 - alev

4 - linn, samaaegselt haldusüksus

5 – linn (asustusüksus)

6 - linnaosa,

7 - alevik

8 - küla

Koodid 2 ja 9 ei ole kasutusel alates 16.10.2017.

Linnal haldusüksusena, mis on samades piirdes ka asustusüksus, on EHAKis identifitseeriv kood ainult haldusüksusena (Keila, Kohtla-Järve, Loksa, Maardu, Narva, Rakvere, Sillamäe, Tallinn, Viljandi ja Võru).

Linnal haldusüksusena, mille piirides on samanimeline linn asutusüksusena, on EHAKis mõlemal juhul määratud identifitseeriv kood (Haapsalu, Narva-Jõesuu, Paide, Pärnu ja Tartu).

Vald võib sisaldada osavaldu ja linn nii linnaosasid kui ka asumeid, kuid need ei kuulu alates 16.10.2017 EHAKi struktuuri, v.a Tallinna ja Kohtla-Järve linnaosad.

### **II. KLASSIFIKAATORI KASUTAMINE**

Identifitseerivate koodide kasutamisel infosüsteemis lühendatud kujul – maakondade puhul kahekohalistena, valdade, linnade ja linnaosade puhul kolmekohalistena (jättes ära vasakpoolsed nullid) – ei muuda seda, et nendele üksustele määratud ametlik identifitseeriv kood on 4-kohaline.

### **III. MUUDATUSTE JA TÄIENDUSTE SISSEVIIMINE**

Muudatused ja täiendused viib klassifikaatorisse sisse klassifikaatori haldaja vastavalt kehtestatud korrale ja kompetentsete valitsusorganite otsustele.

Kui üksusel muutub haldusalluvus, siis säilub üksuse identifitseeriv kood, kuid muutub selle klassifitseeriva osa kood(id).

Uued koodid omistatakse haldus- või asustusüksustele nende moodustamisel, liitmisel ja jagunemisel või üleviimisel uuele omavalitsustasandile ning nende nime või tüübi muutumisel.

Kirjavigade parandamisel või nime muu korrigeerimise korral identifitseerivat koodi ei muudeta.

Vabanenud koodid uuesti kasutusele võtmisele ei kuulu.